
קרן בירד, הקרן הדו-לאומית ישראל-ארה"ב,
 תשקיע כ-11  מיליון דולר ב-14 פרויקטים חדשים 
הפרויקטים שאושרו כוללים פיתוחים מתקדמים  בתחומים: מכשור רפואי, טכנולוגיות מים, דלקים חלופיים, חסכון באנרגיה, אבטחת סייבר ועוד.
בין החברות האמריקאיות השותפות במיזמים: West Pharmaceuticals, Whirlpool, Broadcom, Milliken, Mueller Water.
קרן בירד, הקרן הדו-לאומית למחקר ולפיתוח תעשייתיים ישראל - ארה"ב, אישרה בישיבת חבר הדירקטוריון השקעות בסך של  10.95 מיליון דולר בארבעה עשר פרויקטים חדשים, שתקציבם הכולל עומד על כ- 33 מיליון דולר, פרי שיתוף פעולה בין חברות ישראליות ואמריקאיות. ישיבת הדירקטוריון התקיימה בקמפוס של NIST (המכון הלאומי לסטנדרטים ולטכנולוגיה בארה"ב), במדינת מרילנד, ארה"ב.   
קרן בירד פועלת לעידוד שיתופי פעולה בין חברות ישראליות ואמריקאיות מתחומי הטכנולוגיה השונים, ומסייעת באיתור שותפים אסטרטגיים משתי המדינות, לצורך פיתוח  מוצר משותף. הפרויקטים שאושרו בישיבת חבר הדירקטוריון מתווספים ל-863 פרויקטים בהם השקיעה קרן בירד מעל 300 מליון דולר, במהלך 36 שנות פעילותה. פרויקטים אלו הניבו עד היום מכירות ישירות ועקיפות של למעלה מ-10 מיליארד דולר.
הפרויקטים שאושרו כוללים פיתוחים כגון אבטחת סייבר להתקנים ניידים, דלקים הברידיים דיזל/מתנול, גילוי משופר של מלנומה, ניתוח מוח ללא סכין , טיפול מתקדם בדליפות מים, שיפור צריכת האנרגיה של מקררים ועוד.
ד"ר איתן יודילביץ, מנכ"ל קרן בירד אמר: "במחזור זה אישרה הקרן מספר גדול יחסית של פרויקטים משותפים בין חברות ישראליות ואמריקאיות. פרויקטים אלו מקדמים חדשנות בתחומים מגוונים מאד, כולל תחומים בעלי עדיפות לאומית עבור שתי המדינות: אבטחת סייבר, דלקים חלופיים, התייעלות אנרגטית וטכנולוגיות מים". 
פיל סינגרמן, מנהל בכיר לחדשנות ושירותי תעשיה ב NIST - ויו"ר משותף לקרן בירד: "הפרויקטים שאושרו משקפים את המגמה בקרן בירד לעודד שילוב של יותר עסקים קטנים ובינוניים אמריקאים בתכנית. שמונה מתוך ארבע עשרה החברות האמריקאיות שזכו קטנות או בינוניות, נתון שמצביע על החשיבות הגוברת של הקשר עם השוק הגלובלי עבור חברות אלה".
אבי חסון, המדען הראשי ויו"ר משותף לקרן בירד: "קרן בירד היא דוגמא מצוינת לפוטנציאל הגלום ביצירת שיתופי פעולה בינלאומיים במחקר ופיתוח. הצלחות פרויקטים מהעבר והרמה הגבוהה של פרויקטים אותם אישרנו בישיבה האחרונה של מועצת המנהלים, מעידות על כך ששיתוף פעולה מסוג זה מאפשר לחברות ישראליות לפרוץ בשווקים הגלובליים ויוצר צמיחה ותעסוקה תוך הצעדת הכלכלה הישראלית קדימה ".
מחזור האישורים הבא של קרן בירד יתקיים בדצמבר 2013. מועד הגשת תקצירים עד ה-10 בספטמבר 2013.
פירוט הפרויקטים שאושרו: 
	IL Company
	US Company
	Project
	Area

	Accells Technologies


	41stParameter


	Mobile Authentication with Device Detection to fight cyber-attacks
מערכת אימות סלולארית למניעת התקפות סייבר 
	Cyber Security

	Asymmetric Medical Ltd


	Flextronics


	Asymmetric Laser Tools

כלי ניתוחים לפרוסקופיים.
	Medical Devices



	Curapipe
	Milliken
	Leakage Cure for Urban Water Pipes
איטום נזילות בצנרת עירונית ללא הפסקה באספקת המים
	Water Technologies

	Dor Chemicals Ltd.
	Turbulent Energy LLC
	Development and commercialization of diesel/methanol hybrid fuels
פיתוח דלק תעשייתי מבוסס דיזל ומתנול מגז טבעי
	Energy/Alternative Fuels

	Freshpoint Quality Assurance Ltd
	West Pharmaceutical Services
	Development of novel printable integrated threshold indicators for monitoring the quality of unit level pharmaceutical products
מעקב על טמפרטורת תרופה בשרשרת האספקה ברמת האריזה הבודדת

	Materials/Food Technology

	Hanita Coatings
	Whirlpool Corporation
	Super-Efficient Thermal Insulation for Refrigerator Doors through an Integrated Vacuum Insulation Technology
בידוד יעיל למקררים על בסיס ואקום כתחליף לחמרי בידוד קיימים
	Materials/Energy Efficiency

	InSightec Ltd.
	Focused Ultrasound Surgery Foundation
	Non-Invasive Brain Surgery for Movement Disorders
ניתוח מוח ללא סכין לריפוי הפרעות תנועה 
	Medical Devices/Imaging

	iReveal Design Automation
	Forte Designs Systems
	Electronic System Level Verification
בחינת ואימות תכנון אלקטרוני ברמת המערכת
	Software/Verification

	Kadoor Microelectronics
	Broadcom
	RF MEMS SWITCH
מתג RF 

	Electronics/Communication


	
	
	
	

	Nortec
	Gas Technology Institute
	Advanced Barcoding Solution for Underground Asset Lifecycle Tracking

מערכת מתקדמת למעקב וניהול תשתיות תת-קרקעיות 

	Materials/Gas



	Novoxel
	Edge Systems Corporation
	Development of an Aesthetic/Medical Product Line Based on Novel Thermal Technology
קו מוצרים לטיפולים אסתטיים המבוסס על טכנולוגית טרמית חדשנית
	Medical Device/Aesthetic Medicine

	Rambam Health Corporation
	Orlucent
	Molecular imaging for melanoma detection
אבחון סרטן העור באמצעים של עיבוד תמונה
	Medical Device/Diagnostics

	TransBioDiesel
	Heliae Development
	Production of High Value Esters For Nutraceuticals Using 3rd Generation Enzymatic Technology.
טכנולוגיה אנזימטית להפקת חומצות שומניות מאצות
	Biotechnology/Food Complement

	Water Flow Tech
	Mueller Water Products
	Low Flow Detector (LFD)

שיפור מדידת מים באמצעות שליטה בזרימות נמוכות
	Water Technologies


רקע -  קרן בירד
קרן בירד היא הקרן הדו-לאומית למחקר ולפיתוח תעשייתיים ישראל - ארה"ב. הקרן פועלת לעידוד שיתופי פעולה בין חברות ישראליות ואמריקאיות מתחומי הטכנולוגיה השונים, ומסייעת ללא תמורה באיתור שותפים אסטרטגיים משתי המדינות, לצורך פרויקט פיתוח של מוצר משותף.
קרן בירד תומכת בפרויקטים מבלי לקבל בתמורה זכויות כלשהן בחברות השותפות בפרויקט או בפרויקט עצמו. כספי התמיכה מוחזרים כתמלוגים מן המכירות. הקרן תומכת בסכום של עד 50% מתקציב הפרויקט, החל במו"פ וכלה בשלבי המכירה והשיווק הראשוניים. הקרן משתתפת בסיכון ואינה דורשת את החזר ההשקעה במקרים בהם הפרויקט לא הגיע לשלב המכירות. קרן בירד עובדת בשיתוף מלא עם לשכת המדען הראשי של משרד הכלכלה בישראל ועם המכון הלאומי לטכנולוגיה ותקנים של ארה"ב (NIST). בקרו באתר האינטרנט:  www.birdf.com 
